เศรษฐกิจปี54โตสุด 5%
ธปท.เผยเศรษฐกิจไทยยังขยายตัวต่อเนื่อง โดยปี 2554 จะขยายตัวสูง 3-5% ขณะที่ปีที่ผ่านมาโตเกินคาดถึง 8%
21 ม.ค. 2554

ธปท.เผยเศรษฐกิจไทยยังขยายตัวต่อเนื่อง โดยปี 2554 จะขยายตัวสูง 3-5% ขณะที่ปีที่ผ่านมาโตเกินคาดถึง 8%
นายไพบูลย์ กิตติศรีกังวาล ผู้ช่วยผู้ว่าการธนาคารแห่งประเทศไทย (ธปท.) เปิดเผยว่า ธปท.ประเมินอัตราขยายตัวทางเศรษฐกิจหรือจีดีพีปี  2553 จะขยายตัวได้ 8%ส่วนปี 2554 คาดว่าจีดีพีจะเติบโต 3-5% ภายใต้เงินเฟ้อพื้นฐานเพิ่ม 2-3% เงินเฟ้อทั่วไป 2.5-4.5% ซึ่งลดลงจากการประเมินครั้งก่อนอยู่ที่ 3-5%ส่วนปี 2555 ธปท.คาดว่าจีดีพีจะเติบโต 3-5% เงินเฟ้อพื้นฐาน 1.5-2.5% และเงินเฟ้อทั่วไปเพิ่มขึ้น 2-4% 
โดยธปท.มองปัจจัยที่จะมีผลกระทบต่อการเติบโตคือภาวะการเมืองไทย ไม่แน่นอน เพราะจะมีการเลือกตั้ง ซึ่งไม่สามารถคาดการณ์ได้ว่าจะเป็นบวกหรือลบต่อเศรษฐกิจ และเศรษฐกิจโลกยังผันผวน ขณะที่เงินเฟ้อพุ่งสูงขึ้นตามค่าแรงและราคาสินค้าที่เพิ่มขึ้น